Diari Oficial de la Generalitat Valenciana


Sumari del DOGV 5556, del 16-07-2007 (2007/9322)

RESOLUCIÓ de 29 de juny de 2007, del conseller de Presidència, per la qual delega determinades atribucions en la sotssecretària de la Conselleria de Presidència.
-----------------------------------------------------------------------------------------------------------------------------------------------------------------

### Dades del document

Número de DOGV
:   5556

Data del DOGV
:   16-07-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/9322


Data del document
:   29-06-2007

Organisme emissor
:   Conselleria de Presidència

Tipus de document
:   Resolució

Descriptors 

:   * Conselleria de Presidència
    * competència administrativa
    * administració regional
    * delegació de poders

RESOLUCIÓ de 29 de juny de 2007, del conseller de Presidència, per la qual delega determinades atribucions en la sotssecretària de la Conselleria de Presidència. [2007/9322]  
Per Decret 7/2007, de 28 de juny, del President de la Generalitat, es determinen les conselleries en què s'organitza l'administració de la Generalitat, i la de Presidència és una de les que formen part de l'estructura de la nostra administració autonòmica.  
Per tal de dotar d'una agilitat més gran la gestió dels assumptes la competència dels quals té assignada la conselleria de Presidència, i d'acord amb el principi d'eficàcia que regix l'actuació de les administracions públiques, es considera oportú delegar determinades atribucions en la sotssecretària d'esta conselleria.   
En virtut de tot això, i de conformitat amb el que disposen els articles 28 i 63 de la Llei del Consell, i en els articles 13 i 14 de la Llei de Règim Jurídic de les Administracions Públiques i del Procediment Administratiu Comú, resolc:   
Primer   
Es deleguen en la sotssecretària de la conselleria de Presidència l'exercici de les atribucions següents:  
1. Les facultats ordinàries en matèria de contractació administrativa i de dret privat per un import inferior a 60.010 euros.  
2. Els actes de retenció de crèdit, autorització de la despesa, disposició de crèdit, reconeixement d'obligacions i proposta de pagament, dins dels límits legals i reglamentaris.   
3. La resolució de recursos en via administrativa que corresponguen al conseller de Presidència, amb les excepcions legals corresponents.   
4. La resolució dels procediments instats per a delimitar la responsabilitat patrimonial de l'administració, als quals es referixen els articles 139 i següents de la Llei de Règim Jurídic de les Administracions Públiques i del Procediment Administratiu Comú, que puguen instar-se com a conseqüència de l'actuació dels òrgans adscrits a la conselleria de Presidència.  
5. Les facultats corresponents al titular del departament en matèria de patrimoni, segons el que disposa la vigent Llei de Patrimoni de la Generalitat i la resta de normativa aplicable.   
6. La facultat per a resoldre les reclamacions prèvies a la via judicial civil i laboral.   
7. L'exercici de les facultats que li corresponguen com a titular de la conselleria de Presidència en matèria pressupostària, d'acord amb el que establix el Text Refós de la Llei d'Hisenda Pública de la Generalitat; lleis de pressupostos de la Generalitat i la resta de normativa aplicable.   
8. La revisió d'ofici dels actes administratius nuls de ple dret dictats pels òrgans de la conselleria.  
9. La declaració de lesivitat dels actes administratius anul·lables dictats pels òrgans de la conselleria.   
10. L'exercici de les funcions atribuïdes per la normativa vigent al titular del departament en matèria de personal.  
Segon   
Esta delegació d'atribucions podrà ser revocada en qualsevol moment per l'òrgan delegatori, de conformitat amb el que establixen l'article 63.5 de la Llei del Consell, i l'article 13.6 de la Llei de Règim Jurídic de les Administracions Públiques i del Procediment Administratiu Comú. Les atribucions delegades en este decret podran ser avocades, en els termes i amb els requisits que establix l'article 14 d'esta última norma.   
Tercer   
En tots aquells supòsits en què es faça ús d'esta delegació, s'ha de fer constar expressament en la resolució o l'acte que s'adopte, i es consideraran dictats per l'òrgan delegatori.   
Les atribucions exercides per delegació no podran ser objecte de delegació en un altre òrgan.   
Quart  
Esta resolució farà efecte des del mateix dia de la seua aprovació.  
València, 29 de juny de 2007.- El conseller de Presidencia: Vicente Rambla Momplet.